L'idioma oficial ye o lituano, pero en qualques redoladas bi ha una presencia significativa de luengas minoritarias, como o polaco, o ruso, o belorruso y l'ucrainés. A mayor presencia de minorías y l' emplego d' istos idiomas se troba en o municipio d'o districto de Salcininkai, o municipio d'o districto de Vilnius y o municipio de Visaginas. O yídix ye charrau por miembros d' a chicota comunidat chudía que queda en Lituania. As leis estatals garantizan a educación en idiomas minoritarios y bi ha numbrosas escuelas financiadas con fondos publicos en as redoladas pobladas por minorías, estando o polaco l'idioma d'instrucción mas ampliament disponible.